Formația sătmăreană, care și-a fixat drept obiectiv calificarea la barajul de promovare în L2, va întâlni liderul autoritar al seriei, SCM Zalău. O echipă care a dominat ”cap-coadă” această serie având un avans de 14 puncte în fața grupării sătmărene. Evident, formația sătmăreană va lupta din răsputeri să nu piardă disputa de la Zalău.
Un punct câștigat ar ajuta mult formația sătmăreană pentru atingerea obiectivului și ar putea aborda mai relaxată ultimul meci din sezonul regular, cel cu CSM Sighet.
Jocul din ultimul meci, 2-0 cu Crișul Sântandrei, dă speranțe la un rezultat bun la Zalău. În același timp, trebuie să spunem că formația zălăuană a avut un parcurs foarte bun în întrergh sezonul și că arătat o excelentă dispoziție de joc în ultimul meci când a învins pe CSM Sighet cu categoricul scor de 6-1. Așa că…
Meciul de la Zalău va începe la ora 18.00 și va fi arbitrat de o brigadă alcătuită din: Raul Bădărău (Hunedoara) ajutat de George Suciu (Câmpia Turzii) și Casian Bala (Arad)
În celălalt meci din play-off, CSM Sighet va întâlni sâmbătă, de la ora 18.00, pe Crișul Sântandrei.
Clasament
1. SCM Zalău 7 4 2 1 17-8 55
2. CSM Olimpia 7 2 2 3 9-11 41
3. CSM Sighet 7 3 2 2 10-12 38
4. Crișul Sântandrei 7 2 0 5 5-11 34
În play-out, Victoria Carei joacă la Baia Mare, Olimpia MCMXXI câștigă la masa verde.
În play-out doar una din cele două echipe din județul nostru, Victoria Carei, va intra pe teren. Echipa din Carei va juca vineri după amiază, de la ora 18.00, la Baia Mare împotriva echipei Minaur.
În ultimul meci dintre cele două echipe, disputat la Carei, pe 12 aprlie, s-a înregistrat un rezultat de egalitate, 1-1. Dar a fost un meci cu scântei în care au fost eliminați 4 jucători, câte doi de fiecare parte. Probabil că acum va fi mai multă liniște în teren după ce echipa gazdă a scăpat practic de emoțiile retrogradării.
Partida va fi arbitrată de o brigadă din Tîrgu Mureș cu Claudiu Ștef la centru ajutat de Vlăduț Gașpar și Cristian Cherteș.
Olimpia MCMXXI nu joacă
Olimpia Satu Mare MCMXXI ar fi trebuit să joace în această etapă în deplasare, cu Minerul Ocna Dej. Dar echipa din Ocna Dej s-a retras din campionat așa că echipa sătmăreană va câștiga 3 puncte la masa verde. Dar, deocamdată aceste puncte se regăsesc în clasament.
Clasament
1. Lotus Felix 7 2 2 3 9-11 35
2. Victoria Carei 6 2 3 1 12-10 33
3. Minaur BM 7 5 2 0 15-7 31
4. Sănătatea Cluj 6 2 1 3 11-10 25
5. Olimpia MCMXXI 7 2 2 3 10-11 25
6. Minerul Ocna Dej. 5 1 0 4 3-11 20
CITEȘTE ȘI: